hotchpotch/miracl-hf-unified huggingface dataset:
Darien (Connecticut)
Darien (lausutaan [dɛəriˈæn], kuten ”Dairy Ann”) on New Yorkin vauras, pientalovaltainen esikaupunki Connecticutin osavaltion Fairfieldin piirikunnassa Stamfordin ja Norwalkin kaupunkien välissä. Darienissa asuu noin 20 000 asukasta, 94 prosenttia valkoihoisia, ja CNN Moneyn tilastojen mukaan sen asukkaat ovat Yhdysvaltojen kaupungeista parhaiten ansaitsevien joukossa.
Vuonna 2014 Movoto-kiinteistönvälitysyhtiö valitsi Darienin Connecticutin osavaltion seitsemänneksi parhaaksi asuinalueeksi.
New Canaanissa on kaksi Metro-North-rautatielinjan asemaa, "Darien" ja "Noroton Heights". Lisäksi naapurikaupunki New Canaanissa sijaitseva "Talmadge Hillin" asema on heti pohjoisrajan takana. Junamatka New Yorkin Grand Central Terminaliin kestää noin tunnin. Autolla kaupunkiin pääsee Merritt Parkwaytä pitkin.
Darienista on kotoisin muun muassa käsikirjoittaja-nåyttelijä Chloë Sevigny.
Receive
Receive on kanadalaisen laulaja-lauluntekijä Alanis Morissetten kappale, joka julkaistiin kolmantena singlenä hänen kahdeksannelta studioalbumilta, "Havoc and Bright Lights". Kappaleen ovat tehneet Alanis Morissette ja Guy Sigsworth ja sen on tuottanut Joe Chiccarelli.
Kappale lähetettiin radiosoittoon Italiassa 12. lokakuuta 2012 ja maailmanlaajuisesti 3. joulukuuta 2012.
Kappaleen virallinen musiikkivideo ensiesiintyi 21. joulukuuta 2012 YouTubessa.
Lauren Holiday
Lauren Holiday (o.s. Cheney, s. 30. syyskuuta 1987) on yhdysvaltalainen jalkapalloilija, pelipaikaltaan keskikenttäpelaaja. Yhdysvaltain naisten maajoukkueessa hän on pelannut 130 maaottelua tammikuusta 2007 alkaen ja tehnyt niissä 24 maalia.
Holiday voitti olympiakultaa vuosina 2008 ja 2012 ja MM-kultaa 2015 sekä saavutti MM-hopeaa 2011. Vuoden 2011 MM-kisoissa hän teki kaksi maalia, ensimmäisen alkulohko-ottelussa Pohjois-Koreaa vastaan ja toisen välierässä Ranskaa vastaan. Vuoden 2015 MM-kisojen loppuottelussa Japania vastaan Holiday teki Yhdysvaltain 3–0-johtomaalin. Vuoden 2008 olympiakisoissa hän oli enimmäkseen vielä vaihtopelaajan roolissa mutta on sen jälkeen ollut lähes poikkeuksetta avauskokoonpanossa.
Vuonna 2006 Holiday pelasi alle 20-vuotiaiden MM-kisoissa, joissa Yhdysvallat sijoittui neljänneksi.
Kotimaassaan Holiday edustaa FC Kansas Cityä.
Holiday on naimisissa koripalloilija Jrue Holidayn kanssa. Holiday on kristitty. Hänen äitinsä vanhemmat olivat lähtöisin Suomesta Kyyjärveltä.
Morgan Brian
Morgan Brian (s. 26. helmikuuta 1993) on yhdysvaltalainen jalkapalloilija, pelipaikaltaan keskikenttäpelaaja. Yhdysvaltain naisten maajoukkueessa hän on pelannut 35 maaottelua kesäkuusta 2013 alkaen ja tehnyt niissä neljä maalia.
Brian voitti maailmanmestaruuden Kanadassa pelatuissa MM-kilpailuissa 2015 ja nousi kisojen aikana Yhdysvaltain avauskokoonpanon pelaajaksi. Vuonna 2012 Brian voitti kultaa alle 20-vuotiaiden MM-kisoissa ja teki maalin välieräottelussa Nigeriaa vastaan.
Kotimaassaan Brian edustaa Houston Dashia.
Hevosenkenkäyököt
Hevosenkenkäyököt (Rhinolophidae) on pienlepakoiden alalahkoon kuuluva heimo. Siihen kuuluvia lajeja tavataan enimmäkseen itäisen pallonpuoliskon trooppisilla alueilla. Euroopassa esiintyy viisi lajia. Hevosenkenkäyökköjen nenän ympärillä on kaikusuunnistuksessa auttava, hevosenkengän muotoinen ihopoimu. Korvissa ei ole korvankantta. Suurin osa lajeista nukkuu räpylät ruumiin ympärille kiedottuina.
Tobin Heath
Tobin Heath (s. 29. toukokuuta 1988) on yhdysvaltalainen jalkapalloilija, pelipaikaltaan keskikenttäpelaaja. Yhdysvaltain naisten maajoukkueessa hän on pelannut 98 maaottelua tammikuusta 2008 alkaen ja tehnyt niissä 12 maalia.
Heath voitti olympiakultaa vuosina 2008 ja 2012 ja MM-kultaa 2015 sekä saavutti MM-hopeaa 2011. Vielä vuosien 2008 ja 2011 kisoissa hän pääsi kentälle lähinnä vaihtopelaajana mutta olympiakisojen 2012 ratkaisuotteluissa ja MM-kisoissa 2015 hän on pelannut avauskokoonpanossa. MM-kisojen 2015 loppuottelussa Japania vastaan hän teki Yhdysvaltain viidennen maalin.
Vuonna 2006 Heath pelasi alle 20-vuotiaiden MM-kisoissa, joissa Yhdysvallat sijoittui neljänneksi.
Kotimaassaan Heath edustaa Portland Thornsia.
Heath on kristitty.
Julie Johnston
Julie Johnston (s. 6. huhtikuuta 1992) on yhdysvaltalainen jalkapalloilija, pelipaikaltaan puolustaja. Yhdysvaltain naisten maajoukkueessa hän on pelannut 19 maaottelua helmikuusta 2013 alkaen ja tehnyt niissä kolme maalia.
Johnston voitti maailmanmestaruuden MM-kisoissa 2015 ja pelasi turnauksessa kaikki joukkueensa ottelut alusta loppuun.
Vuonna 2012 Johnston voitti Yhdysvaltain joukkueen kapteenina kultaa alle 20-vuotiaiden MM-kisoissa.
Kotimaassaan Johnston edustaa Chicago Red Starsia.
Norwalk (Connecticut)
Norwalk on New Yorkin koillispuolella sijaitseva kaupunki Connecticutin osavaltion Fairfieldin piirikunnassa. Kaupungin asukasluku oli 85 603 vuonna 2010.
Long Island Soundin rannalla, 34 kilometrin mittaisen Norwalkjoen suulla sijaitseva Norwalk tunnetaan osterinviljelystään ja syyskuisista osterijuhlistaan.
Norwalkissa on neljä Metro-North-rautatien asemaa, "Rowayton, South Norwalk, East Norwalk" ja "Merritt 7".
Norwalkissa sijaitsee Xerox-yhtiön pääkonttori.
Xiaogan
Xiaogan (, pinyin: Xiàogăn Shì) on prefektuuritason kaupunki Hubein maakunnan pohjoisosassa Kiinassa. Kaupunki sijaitsee linnuntietä runsas 50 kilometriä maakunnan pääkaupunki Wuhanista luoteeseen. Xiaoganin väkiluku on 4,815 miljoonaa (2010) ja pinta-ala 8 941 neliökilometriä.
Kaupungin naapureina ovat etelässä maakunnan alainen Wuhanin kaupunki, lounaassa Xiantaon ja  Tianmenin aliprefektuurit. Lännessä Xiaoganin kaupunkia rajaavat Jingmenin, pohjoisessa Suizhoun ja Xinyangin, sekä idässä Huanggangin prefektuuritason kaupungit.
Piirikuntatasolla kaupunki jakautuu seuraavasti (2010):
Xiaogan tunnettiin Kiinan historiassa aiemmin nimellä "Danyang"; nykynimensä kaupunki sai vuonna 924 jaa.
Meghan Klingenberg
Meghan Klingenberg (s. 2. elokuuta 1988) on yhdysvaltalainen jalkapalloilija, pelipaikaltaan puolustaja. Yhdysvaltain naisten maajoukkueessa hän on pelannut 41 maaottelua tammikuusta 2011 alkaen ja tehnyt niissä kaksi maalia.
Klingenberg voitti maailmanmestaruuden MM-kisoissa 2015 ja pelasi jokaisen minuutin joukkueensa otteluissa. Vuonna 2008 hän voitti kultaa alle 20-vuotiaiden MM-kisoissa.
Kotimaassaan Klingenberg edustaa Houston Dashia. Euroopassa hän on pelannut ruotsalaisseura Tyresössä.
Live at Montreux 2012
Live at Montreux 2012 on kanadalaisen laulaja-lauluntekijä Alanis Morissetten CD/Blu-ray/DVD -julkaisu, joka kuvattiin Montreux Jazz Festivalissa, Sveitsissä.
Kelley O’Hara
Kelley O’Hara (s. 4. elokuuta 1988) on yhdysvaltalainen jalkapalloilija, pelipaikaltaan puolustaja. Yhdysvaltain naisten maajoukkueessa hän on pelannut 63 maaottelua maaliskuusta 2010 alkaen ja tehnyt niissä yhden maalin.
O’Hara voitti olympiakultaa vuonna 2012 ja MM-kultaa 2015 sekä saavutti MM-hopeaa 2011. Vuoden 2011 MM-kisoissa hän pääsi vain yhdessä alkulohko-ottelussa kentälle, mutta vuoden 2012 olympiakisoissa hän pelasi täydet minuutit joukkueensa kaikissa otteluissa. Vuoden 2015 MM-kisoissa hän pelasi tunnin puolivälieräottelussa Kiinaa vastaan ja teki välierässä Saksaa vastaan vaihtopelaajana maajoukkueuransa ensimmäisen maalin viedessään joukkueensa 2–0-johtoon. Loppuottelussa hän pelasi viimeiset puoli tuntia.
Vuonna 2006 O’Hara pelasi alle 20-vuotiaiden MM-kisoissa, joissa Yhdysvallat sijoittui neljänneksi.
Kotimaassaan O’Hara edustaa Sky Blue FC:tä.
Jingmen
Jingmen (, pinyin: Jīngmén Shì) on prefektuuritason kaupunki Kiinan Hubein maakunnan keskellä. Kaupunki sijaitsee 217 kilometriä maakunnan pääkaupunki Wuhanista länteen. Jingmenin väkiluku on 2,874 miljoonaa (2010) ja pinta-ala 12 404 neliökilometriä.
Kaupungin etelänaapureina Tianmenin ja Qianjiangin aliprefektuurit ja Jingzhoun kaupunkitason prefektuuri. Lännessä Jingmenin kaupunkia rajaavat Yichangin, pohjoisessa Xiangyangin ja Suizhoun, sekä idässä Xiaoganin prefektuuritason kaupungit.
Piirikuntatasolla kaupunki jakautuu seuraavasti (2010):
Seudulla tiedetään olleen asutusta jo kivikaudella. Kiinalainen hallintopaikka se oli jo Shang- (16.- 11. vuosisadalla eaa.) ja Zhou-dynastian aikaan. Nimen Jingmen se sai Tang-dynastian (618-907) seudulle perustaman piirikunnan myötä.
Kaelakee hääl
Kaelakee hääl () on Maarja-Liis Ilusin ja Ivo Linnan esittämä kappale, jolla he edustivat Viroa Eurovision laulukilpailussa 1996. Kappale sai 94 pistettä ja sijoittui viidenneksi.
Ilusin sijasta kappaleen naisosuus oli tehty Evelin Samuelin laulettavaksi, mutta hän joutui hylkäämään tarjouksen, koska hänellä oli samaan aikaan kiertue Japanissa. Säveltäjä Priit Pajusaar pyysi hänen tilalleen Ilusia, joka suostui lyhyellä varoitusajalla.
Kappaleesta tehtiin kaksi englanninkielistä versiota: Ilusin ja Linnan esittämä "Away from home" sekä Maarja ja Morgan Johanssonin esittämä "Just a dream away". Maarja Johansson nauhoitti kappaleen myös osittain kreikaksi Yiorgos Dukasin kanssa nimellä "Just a dream away – Πάλι εσένα θα ονειρευτώ".
Kappaleen suomenkielisen version nimi on "Kaulakoru", ja sanoituksen on tehnyt Turkka Mali.
"Kaelakee hääl" on käännetty lisäksi muun muassa ruotsiksi ja espanjaksi.
Kolja (elokuva)
Kolja on tšekkiläinen komediallinen draamaelokuva vuodelta 1996. Sen on ohjannut Jan Svěrák isänsä Zdeněk Svěrákin käsikirjoituksesta. Tarina pohjautuu heidän ystävänsä, elokuvahistorioitsija Pavel Taussigin alkuperäisideaan, ja Zdeněk Svěrák myös näyttelee pääosaa, viisivuotiaan venäläispojan yksinhuoltajaksi joutuvaa keski-ikäistä sellistimiestä.
Elokuva palkittiin Yhdysvalloissa parhaan vieraskielisen elokuvan Oscar-palkinnolla.
František Louka, 55-vuotias vannoutunut poikamies ja naistenmies toimii sellistinä Tšekkoslovakiassa. Eletään Neuvostoliiton loppuaikoja vuonna 1988. Louka saa potkut sinfoniaorkesterista jouduttuaan puolivahingossa poliittisesti epäilyttävien henkilöiden listalle. Mies joutuu elättämään itsensä soittamalla hautajaisissa ja antamalla soittotunteja, ja saadakseen lisää rahaa hän solmii kulissiavioliiton venäläisen naisen kanssa. Nainen kuitenkin loikkaa saman tien poikaystävänsä luo Länsi-Saksaan ja jättää viisivuotiaan Kolja-poikansa Loukan huolehdittavaksi.
Space Cakes
Space Cakes on kanadalaisen laulaja-lauluntekijä Alanis Morissetten EP, joka julkaistiin vain Japanissa vuonna 1995. Se sisältää akustisia levytyksiä joistakin "Jagged Little Pill" -albumin kappaleista. Muissa maissa kappaleet on julkaistu B-puolilla.
Jere Haavisto
Jere Haavisto (s. 16. helmikuuta 1999 Ylöjärvi) on suomalainen motocross-kuljettaja, joka kilpailee EMX250-luokassa. Hän sijoittui vuonna 2014 toiseksi EM-kilpailussa EMX150-luokassa ja hävisi niukasti Englannin Albie Wilkielle. Haavisto on vielä lyhyellä urallaan kärsinyt monista loukkaantumisista. Vuonna 2015 Haavisto voitti SM-pronssia MX2- luokassa ja oli vuoden nuorin pisteille ajanut kuljettaja EMX250- luokassa. Vuonna 2017 Haavisto voitti SM-Kultaa MX2- luokassa.
Shiyan
Shiyan (, pinyin: Shíyàn Shì) on prefektuuritason kaupunki Hubein maakunnan luoteisosassa Kiinassa. Kaupunki sijaitsee linnuntietä noin 400 kilometriä maakunnan pääkaupunki Wuhanista luoteeseen. Shiyanin väkiluku on 3,341 miljoonaa (2010) ja pinta-ala 23 698 neliökilometriä.
Kaupungin naapureina ovat etelässä Shennongjian metsäalue ja Chongqingin maakuntatason suurkaupunki. Lännessä Shiyanin kaupunki rajautuu Ankangin, pohjoisessa Shangluon ja Nanyangin, sekä idässä Xiangyangin prefektuuritason kaupunkiin.
Piirikuntatasolla kaupunki jakautuu seuraavasti (2010):
Shiyan tunnetaan muun muassa autoteollisuudestaan ja tieteellisen työn keskuksena. Kaupunki on kotipaikkakunta eräälle maailman suurimmista kuorma-autovalmistajista Dongfengille (Donfeng Truck Company) ja myös Kiinan suurimpiin kuuluvalle autonrengasvalmistajalle (Dongfeng Tyre Company).
Juan Cazares
Juan Ramón Cazares Sevillano (3. huhtikuuta 1992, Quinindé) on ecuadorilainen jalkapalloilija. Hän edustaa seurajoukkuetasolla Banfieldia. Pelipaikaltaan hän on hyökkäävä keskikenttäpelaaja. Hän aloitti ammattilaisuransa vuonna 2009 Independiente del Vallessa, mutta siirtyi lainalle River Plate vuonna 2010. Elokuussa 2011 River Plate osti Cazaresin 490 tuhannen punnan siirtosummalla. Keväällä 2013 hän pelasi lainalla Barcelona SC:ssä ja kesällä 2013 hän siirtyi lainalle Banfieldiin. Banfield osti Cazaresin heinäkuussa 2014.
Ecuadorin maajoukkueessa Cazares pelasi ensimmäisen kerran 6. syyskuuta 2014 Boliviaa vastaan ystävyysottelussa. Hän teki samaisessa ottelussa myös tähän mennessä ainoan maalinsa Ecuadorin maajoukkueessa. Hän edusti maataan myös vuoden 2015 Copa Américassa pelaten kahdessa ottelussa.
Sydney Leroux
Sydney Leroux (s. 7. toukokuuta 1990) on kanadalaissyntyinen yhdysvaltalainen jalkapalloilija, pelipaikaltaan hyökkääjä. Yhdysvaltain naisten maajoukkueessa hän on pelannut 75 maaottelua tammikuusta 2011 alkaen ja tehnyt niissä 35 maalia.
Leroux voitti olympiakultaa vuonna 2012. Hän pääsi turnauksessa vaihtopelaajana kentälle neljässä ottelussa ja teki puolivälierässä Uutta-Seelantia vastaan maalin. Vuonna 2015 Leroux voitti maailmanmestaruuden. Hän pelasi MM-lopputurnauksessa kolmessa alkulohko-ottelussa ja pääsi kentälle myös välieräottelun viimeisille hetkille.
Alle 20-vuotiaiden MM-kisoissa Leroux edusti Kanadaa vuonna 2004 (tuolloin vielä kisat olivat alle 19-vuotiaille) sekä Yhdysvaltoja vuosina 2008 ja 2010. Vuoden 2008 kisoissa Yhdysvallat voitti kultaa ja Leroux teki viisi maalia. Myös vuoden 2010 turnauksessa hän teki viisi maalia.
Kotimaassaan Leroux edustaa Western New York Flashia.
Keila (kunta)
Keila on entinen kunta Harjumaan maakunnassa, Virossa. Keilan kunta liitettiin osaksi uutta Lääne-Harjun kuntaa vuoden 2017 lokakuussa.
Se sijaitsi noin 40 kilometriä Tallinnasta lounaaseen. Keilan kunnan hallinnollinen keskus oli Keilan kaupungissa.
Keilan kunnan pinta-ala oli 178,9 neliökilometriä. Vuoden 2015 alussa Keilan asukasluku oli 5 312 ja asukastiheys 30 asukasta neliökilometrillä.
Keilan kunta koostui kolmesta pienkauppalasta (): Karjaküla, Keila-Joa, Klooga. Lisäksi kyliä oli 19, muun muassa Kloogaranna, Põllküla, Laoküla, Laulasmaa ja Niitvälja.
Vuonna 2011 Keilan kunnassa oli 5 318 asukasta, joista 4 101 (77,1 %) oli virolaisia, 978 (18,4 %) venäläisiä ja 237 (4,5 %) muita kansallisuuksia.
Tallinna–Paldiski-valtatie (Valtatie 8), Keila–Haapsalu-tie (Kantatie 17) ja Lehola–Valkse-tie (Kantatie 18) halkovat Keilaa. Keilan asemalta on Elronin matkustajajunayhteys Tallinnaan, Paldiskiin ja Nissin Riisipereen. Lisäksi Kloogarannaan on yhteys Kloogan asemalta.
Viron vanhin golfkenttä, Niitväljan golfkeskus, sijaitsee Keilan kunnan Niitväljan kylässä. Laulasmaan kylpylä on tunnettu lomanviettokohde Suomenlahden rannalla. Kloogan keskitysleiri on synkkä ajanjakso Keilan historiassa.
Klooga
Klooga on pienkauppala () Lääne-Harjun kunnassa, Harjumaan maakunnassa, Virossa. Se sijaitsee noin 40 kilometriä Tallinnasta lounaaseen, Tallinna–Paldiski-valtatien (Valtatie 8) ja Paldiski–Tallinna-rautatien varrella. Kloogan rautatieasemalta haarautuu pistoraide Kloogarannalle.
Vuoden 2011 lopussa Kloogan asukasluku oli 1 203, joista virolaisia oli 53 %.
Kloogassa, Klooga-Aedlinnan rautatieseisakkeen pohjoispuolella, sijaitsee Kloogan keskitysleirin muistomerkkialue. Lisäksi Põllkülassa, rautatieseisakkeen koillispuolella, on Kloogan inkeriläisleirin hautausmaa.
Unelma onnesta
Unelma onnesta ("Reise der Hoffnung") on sveitsiläis-turkkilainen draamaelokuva vuodelta 1990. Sen on ohjannut Xavier Koller, joka teki myös käsikirjoituksen yhdessä Feride Çiçekoğlun kanssa.
Turkkilaisperheen matkasta laittomiksi siirtolaisiksi Sveitsiin kertova elokuva palkittiin Yhdysvalloissa parhaan ulkomaisen elokuvan Oscar-palkinnolla.
Itä-Turkin maalaiskylään kiirineet huhut maanmiesten menestyksestä vauraassa Sveitsissä saavat Haydarin ja hänen vaimonsa Meryemin suunnittelemaan lähtöä. He myyvät karjansa ja maansa, jättävät seitsemästä lapsestaan kuusi isovanhempien hoiviin ja lähtevät matkaan yhden poikansa kanssa, jolle he kaavailevat hankkivansa hyvän koulutuksen Sveitsissä. Kolmikko piiloutuu laivaan, joka vie heidät Italiaan. Como-järvellä he antavat viimeiset rahansa miehille, jotka lupaavat salakuljettaa heidät rajan yli Sveitsiin. Miehet kuitenkin hylkäävät asiakkaansa alppisolassa lumimyrskyn yllättäessä.
Amy Rodriguez
Amy Rodriguez (s. 17. helmikuuta 1987) on yhdysvaltalainen jalkapalloilija, pelipaikaltaan hyökkääjä. Yhdysvaltain naisten maajoukkueessa hän on pelannut 125 maaottelua maaliskuusta 2005 alkaen ja tehnyt niissä 29 maalia.
Rodriguez voitti olympiakultaa vuosina 2008 ja 2012 sekä MM-kultaa 2015 ja saavutti MM-hopeaa 2011. Vuoden 2008 olympiaturnauksessa hän kuului ensimmäisen ottelun jälkeen avauskokoonpanoon ja teki maalin alkulohko-ottelussa Uutta-Seelantia vastaan. Vuoden 2011 MM-turnauksessa hän kuului viidessä ottelussa avauskokoonpanoon mutta ei enää loppuottelussa päässyt pelaamaan, ja vuoden 2012 olympiaturnauksessa hänen peliaikansa jäi yhteensä muutamiin kymmeniin minuutteihin. Vuoden 2015 MM-turnauksessa hän kuului avauskokoonpanoon vain puolivälieräottelussa Kiinaa vastaan, minkä lisäksi hän pääsi vaihdosta toisella jaksolla kentälle yhdessä alkulohko-ottelussa.
Vuosina 2004 ja 2006 Rodriguez pelasi alle 19-/20-vuotiaiden MM-kisoissa, joissa Yhdysvaltain saavutuksina olivat pronssimitali ja neljäs sija. Rodriguez teki kisoissa yhteensä neljä maalia.
Kotimaassaan Rodriguez edustaa FC Kansas Cityä.
Shannon Boxx
Shannon Boxx (s. 29. kesäkuuta 1977) on yhdysvaltalainen jalkapalloilija, pelipaikaltaan keskikenttäpelaaja. Yhdysvaltain naisten maajoukkueessa hän on pelannut 191 maaottelua syyskuusta 2003 alkaen ja tehnyt niissä 27 maalia.
Boxx voitti olympiakultaa vuosina 2004, 2008 ja 2012 sekä MM-kultaa vuonna 2015 ja saavutti MM-hopeaa 2011 ja MM-pronssia 2003 ja 2007.
Kotimaassaan Boxx edustaa Chicago Red Starsia.
Christie Rampone
Christie Rampone (o.s. Pearce, s. 24. kesäkuuta 1975) on yhdysvaltalainen jalkapalloilija, pelipaikaltaan puolustaja. Yhdysvaltain naisten maajoukkueessa hän on pelannut 308 maaottelua helmikuusta 1997 alkaen ja tehnyt niissä neljä maalia.
Rampone on voittanut maailmanmestaruuden vuosina 1999 ja 2015 sekä saavuttanut MM-hopeaa vuonna 2011 ja MM-pronssia vuosina 2003 ja 2007. Rampone on voittanut olympiakultaa vuosina 2004, 2008 ja 2012 sekä saavuttanut olympiahopeaa vuonna 2000. Vuosien 2008, 2011 ja 2012 arvoturnauksissa hän oli joukkueensa kapteeni.
Kotimaassaan Rampone edustaa Sky Blue FC:tä.
Christen Press
Christen Press (s. 29. joulukuuta 1988) on yhdysvaltalainen jalkapalloilija, pelipaikaltaan hyökkääjä. Yhdysvaltain naisten maajoukkueessa hän on pelannut 49 maaottelua helmikuusta 2013 alkaen ja tehnyt niissä 21 maalia.
Press voitti maailmanmestaruuden vuonna 2015. MM-lopputurnauksessa hän pelasi avauskokoonpanossa kahdessa alkulohko-ottelussa ja tuli vaihdosta kentälle neljännesvälierässä ja puolivälierässä. Alkulohko-ottelussa Australiaa vastaan hän teki maalin.
Kotimaassaan Press edustaa Chicago Red Starsia. Hän on pelannut myös Ruotsissa Göteborg FC:n ja Tyresö FF:n joukkueissa.
Sakari Heikinheimo
Veli Kaarlo Sakari Heikinheimo (15. joulukuuta 1907 Helsinki – 27. syyskuuta 1985 Helsinki) oli suomalainen pianisti ja arkistonhoitaja. Hän opiskeli pianonsoittoa mm. Ingeborg Hymanderin ja Elli Rängman-Björlinin johdolla. Hän esiintyi Suomessa ja muissa Pohjoismaissa sekä opetti Helsingin konservatoriossa vuosina 1965–1975. Varsinaisen päivätyönsä hän teki maanmittaushallituksessa ja Uudenmaan läänin maanmittauskonttorissa arkistonhoitajana.
Sakari Heikinheimon puoliso oli Irma Linnea o.s. Koskimies ent. Forsman (1909–2007). Heidän poikiaan ovat Seppo Heikinheimo ja Hannu Heikinheimo sekä Jukka Ilari ja Miika Antero Heikinheimo.
Simon Lelic
Simon Lelic (s. 1976, Brighton) on englantilainen kirjailija. Lelic on opiskellut Exeterin yliopistossa historiaa ja valmistumisensa jälkeen myös journalismia. Kirjailijan uransa ohella hän työskentelee yksityisyrittäjänä. Lelic on naimisissa ja hänellä on kolme lasta, kaksi poikaa ja tytär.
Yksityisyrittäjyyden ohessa Lelic ryhtyi kirjoittamaan. Kirjoittamista hän kuvailee hauskaksi ja hyödyttömäksi, mutta toisaalta tärkeäksi ja hyödylliseksi. Lelicin teosten päähenkilö joutuu usein yksin kohtaamaan yhteisön häneen kohdistamat paineet. Lopputulos ei usinkaan lohdullinen.
Vuonna 2011 Leliciltä ilmestyi suomennettuna hänen esikoisteoksensa "Katkeamispiste" (Rupture, suom. Terhi Kuusisto). Teos kertoo ahdistavasta ryhmäytymisestä, henkisestä ja ruumiillisesta kiusaamisesta ja kuinka se päättyy lopulta traagisesti. Teos kuvaa kuinka passiiviset sivustakatsojat mahdollistavat kiusaamisen ja kuinka ongelmien aiheuttajaksi valitaan syntipukki. Teos on lohduton: tarinan lopussa ongelmille ei löydy ratkaisua.
Seuraava teos, "Laitos" (The Facility, suom. Terhi Kuusisto) kertoo viranomaisten aiheuttamasta painajaisesta. Tavallinen mies, hammaslääkäri Arthur Priestley, joutuu ilman mitään syystä turvallisuusviranomaisten pidättämäksi. Teos antaa lohduttoman kuvan tavallisen kansalaisen mahdollisuuksista puolustaa oikeuksiaan valtion turvallisuuskoneistoa vastaan.
Uusimmassa teoksessaan "Tuomiossa" päähenkilönä on asianajaja joka asuu nimettömäksi jäävässä pikkukaupungissa. Kaupungissa tapahtuu koko yhteisöä kuohuttava murha ja päähenkilö ottaa murhaajan puolustettavakseen. Yhteisö kohdistaa vihansa asianajajaan ja hänen perheeseensä.
Antti Halinen
Antti Halinen (s. 1944) on suomalainen eläkkeellä oleva radiotoimittaja. Halinen oli Yleisradion radiouutisten ulkomaantoimittajana vuosina 1975–2004 ja toimi myös Tallinnan kirjeenvaihtajana. Hän erikoistui espanjan- ja portugalinkieliseen maailmaan ja erityisesti Latinalaisen Amerikan maihin.
Halinen on kirjoittanut omiin kokemuksiinsa perustuvan kirjan "Kuubalainen Kuuba" (Like Kustannus - Suomen Rauhanpuolustajat, Helsinki 2007 ISBN 9789520100209) jossa hän käsitteli Kuuban yhteiskunnallista kehitystä vuosina 1979–2007.
Halinen sai vuonna 1987 valtion tiedonjulkistamispalkinnon Latinalaista Amerikkaa käsitelleistä raporteistaan.
David Turner
David Lindsay ”Dave” Turner (23. syyskuuta 1923 Oakland, Kalifornia – 26. kesäkuuta 2015 Jacksonville, Florida) oli yhdysvaltalainen soutaja ja olympiavoittaja.
Turner kuului Yhdysvaltain olympiakultaa voittaneeseen kahdeksikkojoukkueeseen Lontoon kesäolympialaisissa 1948. Samassa joukkueessa kilpaili myös hänen veljensä Ian Turner (1925–2010).
Turner kuoli 91-vuotiaana Floridan Jacksonvillessä 26. kesäkuuta 2015. Kolmen sodan veteraanina ja suurimmalti osin Yhdysvaltain laivastossa työuransa tehneenä hänet haudattiin mereen.
Carlos Salcedo
Carlos Joel Salcedo Hernández (29. syyskuuta 1993, Guadalajara) on meksikolainen jalkapalloilija. Hän edustaa CD Guadalajaraa, joka pelaa Meksikon korkeimmalla sarjatasolla Primera Divisiónissa. Salcedo on pelipaikaltaan puolustaja.
Salcedo aloitti ammattilaisuransa Real Salt Lakessa, jonka akatemiasta hän on myös valmistunut. Ammattilaisuransa hän aloitti vuonna 2013. Salcedo pelasi Yhdysvalloissa 25 ottelua tehden niissä yhden maalin. Tammikuussa 2015 Salcedo siirtyi pelaamaan kotikaupunkiinsa Guadalajaraan. Ensimmäisellä kaudella hän pelasi 20 ottelua tehden niissä yhden maalin.
Ensimmäisen ottelunsa Meksikon maajoukkueessa Salcedo pelasi 15. huhtikuuta 2015 ystävyysottelussa Yhdysvaltoja vastaan. Hän osallistui myös vuoden 2015 Copa Américaan pelaten yhden alkulohkon ottelun.
Fredrik Werner Hjelmman
Fredrik Werner Hjelmman (12. lokakuuta 1857 Mikkeli – 28. marraskuuta 1932 Helsinki) oli suomalainen laamanni ja senaattori.
Hjelmmanin vanhemmat olivat Iisalmen tuomiokunnan tuomari, laamanni Fredrik Wilhelm Hjelmman (1825–1910) ja Sofia Lovisa Grenman. Hän pääsi ylioppilaaksi 1875 Helsingin yksityislyseosta ja suoritti Helsingin yliopistossa yleisen oikeustutkinnon 1880. Hjelmman oli naimisissa vuodesta 1882 Hanna Elisabeth Weckmanin kanssa. Heidän poikiaan olivat esittelijäneuvos Esko Fredrik Heilimo, joka toimi poliisiylijohtajana ja Suomen valtuuskunnan sihteerinä Tarton rauhanneuvotteluissa, samoin kuin hovioikeuden varapresidentti Eino Heilimo.
Hjelmman oli Turun kuritushuoneen johtajana 1885–1896, Kuopion läänin lääninsihteerinä Kuopiossa 1896–1902 ja Suomen senaatin oikeusosastolla senaattorina 1902–1905. Hän oli Kansallis-Osake-Pankin Kotkan konttorin johtajana 1906–1907 ja pankin pääkonttorin johtokunnan jäsenenä 1907–1918.
Hjelmman sai varatuomarin arvon 1883 ja laamannin arvon 1900.
Hjelmman harrasti sukututkimusta ja hän julkaisi Hjelmman-suvusta monografian 1906 ja 1929:
Jesús Corona
Jesús Manuel Corona Ruíz (6. tammikuuta 1993 Hermosillo) on meksikolainen jalkapalloilija. Hän edustaa seurajoukkuetasolla portugalilaista Portoa. Hän on pelipaikaltaan hyökkääjä tai laitahyökkääjä.
Corona aloitti ammattilaisuransa vuonna 2010 CF Monterreyssä. Hän pelasi Monterreyssä 37 ottelua tehden niissä kaksi maalia. Hän voitti seurassa kolmesti CONCACAF Champions Leaguen. Elokuussa 2013 Corona siirtyi 2,45 miljoonan punnan siirtosummalla FC Twenteen. Twentessä Corona on pelannut myös seuran reservijoukkueessa Jong FC Twentessä.
Ensimmäisen miesten maaottelunsa Corona pelasi 12. marraskuuta 2014 ystävyysottelussa Alankomaita vastaan. Corona osallistui vuoden 2015 Copa Américaan pelaten jokaisessa Meksikon alkulohkon ottelussa. Ensimmäisen maalinsa Corona teki 30. toukokuuta 2015 Guatemalaa vastaan. Nuorten maajoukkueessa Corona on voittanut CONCACAFin alle 20-vuotiaiden mestaruuden vuonna 2013.
Miloslava Misáková
Miloslava Misáková (myöh. Čamková, 25. helmikuuta 1922 Horákov – 1. heinäkuuta 2015) oli Tšekkoslovakiaa edustanut telinevoimistelija ja olympiavoittaja.
Misáková kuului Tšekkoslovakian joukkuekilpailussa olympiakultaa voittaneeseen joukkueeseen Lontoon kesäolympialaisissa 1948. Hän sijoittui puomilla toiseksi, mutta tuolloin naisten telinevoimistelussa ei jaettu olympiamitaleja yksittäisillä telineillä. Hänen sisarensa Eliska Mišaková kuului myös maan Lontoon-olympiajoukkueeseen mutta sairastui polioon ja kuoli kisojen aikana.
Misáková kuoli 93-vuotiaana 1. heinäkuuta 2015.
Javier Güémez
Javier Güémez López (17. lokakuuta 1991, Culiacán) on meksikolainen jalkapalloilija. Güémez edustaa méxicolaista Club América, joka pelaa Meksikon korkeimmalla sarjatasolla Primera Divisiónissa. Hän on pelipaikaltaan puolustava keskikenttäpelaaja.
Güémez aloitti ammattilaisuransa Doradosissa vuonna 2010. Hän pelasi culiacánialais seurassa vuoteen 2013 asti, kunnes siirtyi heinäkuussa 2013 Club Tijuanaan. Güémez pelasi Doradosissa 66 ottelua tehden niissä yhden maalin. Güémez siirtyi nykyiseen seuraansa Club Américaan heinäkuussa 2015. Tijuanassa hän teki kaksi maalia 65 pelaamassaan ottelussa.
Güémez pelasi ensimmäisen ottelunsa Meksikon maajoukkueessa 9. lokakuuta 2014 ystävyysottelussa Hondurasta vastaan. Güémez pelasi kaikissa kolmessa alkulohkon ottelussa vuoden 2015 Copa Américassa.
Viktor Emil Liljeblad
Viktor Emil Liljeblad (6. elokuuta 1847 Sievi – 19. lokakuuta 1907 Orimattila) oli suomalainen senaattori, laamanni ja kihlakunnantuomari.
Liljebladin vanhemmat olivat komissiomaanmittari Anders Liljeblad (1813–1879) ja Brita Katarina Eskola. Hän pääsi ylioppilaaksi 1868 Oulun alkeisoppilaitoksesta ja suoritti Helsingin yliopistossa tuomarintutkinnon 1871. Liljeblad sai varatuomarin arvon 1874 ja laamannin arvon 1894.
Liljeblad oli Uudenkaarlepyyn tuomiokunnan vt. tuomarina 1872-1880, Vaasan läänin varalääninsihteerinä 1880-1883, valtiokonttorin sihteerinä 1883 ja johtajana 1888–1891, Oulun läänin lääninsihteerinä 1891–1901, Heinolan tuomiokunnan tuomarina 1901 sekä Suomen senaatin oikeusosastolla senaattorina 1901–1905.
Liljeblad oli naimisissa vuodesta 1877 Amanda Viktoria Stillanderin kanssa.
The Martian
The Martian voi tarkoittaa
Yksin Marsissa (elokuva)
Yksin Marsissa () on vuonna 2015 ensi-iltansa saanut tieteiselokuva, jonka on ohjannut Ridley Scott. Se perustuu Andy Weirin romaaniin "Yksin Marsissa", jonka on sovittanut elokuvaksi Drew Goddard. Elokuvan pääosaa esittää Matt Damon ja sen sivurooleissa näyttelevät Jessica Chastain, Kristen Wiig, Jeff Daniels, Michael Peña, Kate Mara, Sean Bean, Sebastian Stan, Aksel Hennie ja Chiwetel Ejiofor.
Kuvitteelliset tapahtumat sijoittuvat 2030-luvulle, jolloin Nasan miehitetty Mars-lento Ares 3 joudutaan evakuoimaan voimakkaan myrskyn vuoksi. Myrskyssä yksi kuudesta astronautista Mark Watney katoaa, ja hänen luullaan kuolleen.
Palatessaan asemalle Watney huomaa muun miehistön lähteneen Hermes-aluksella, jättäen tämän yksin planeetta Marsille. Aseman antenni oli rikkoutunut myrskyssä, joten Watneyn täytyy löytää uusi keino saada yhteys Nasaan. Hän tietää, että seuraava miehitetty lento Ares 4 tulisi vasta neljän vuoden päästä Schiaparelin kraatterille, joka sijaitsee 3 200 kilometrin päässä. Watney ryhtyy kasvattamaan perunoita selvitäkseen hengissä seuraavat neljä vuotta. Hänen kaikki kasvinsa kuitenkin kuolevat, kun aseman ilmalukko pettää. Watney saa yhteyden maahan löytämänsä Pathfinderin avulla. Kun hän saa Maahan yhteyden, järjestetään nopeasti pelastusoperaatio, jonka ensimmäinen yritys kuitenkin epäonnistuu.
Lopulta Hermeksen miehistö päättää lähteä luvatta takaisin pelastamaan Watneyn. Hermes kulkee Maan linkoradan avulla takaisin Marsin lähelle, mutta ei pääse laskeutumaan planeetan pinnalle, joten Watney on saatava kyytiin ohilennon aikana.
Suurin osa Marsiin sijoittuvista osioista kuvattiin Wadi Rumissa, eteläisessä Jordaniassa.
"Yksin Marsissa" sai erittäin hyvän vastaanoton kriitikoilta. Kerääjäsivusto Rotten Tomatoesin keräämistä arvosteluista 94 prosenttia oli myönteisiä. Sivuston julkaisemassa yhteenvedossa lukee: ”Fiksu, jännittävä ja yllättävän hauska "Yksin Marsissa" tarjoaa uskollisen sovituksen menestyskirjasta, ja tuo parhaat puolet esiin sen pääosanäyttelijä Matt Damonista ja ohjaaja Ridley Scottista.”
Koripallon naisten Euroopan-mestaruuskilpailut 1999
Vuoden 1999 koripallon naisten Euroopan-mestaruuskilpailut pelattiin Puolassa 28. toukokuuta – 6. kesäkuuta. Kisoihin osallistui 12 maata. Mestaruuden voitti historian ensimmäistä kertaa Puola, hopeaa saavutti Ranska ja pronssia Venäjä. Turnauksen korikuningatar oli Puolan Małgorzata Dydek.
Anders Mauritz Hornborg
Anders Mauritz Hornborg (5. kesäkuuta 1851 Porvoo – 8. maaliskuuta 1933 Helsinki) oli suomalainen senaattori ja valtioneuvos.
Hornborgin vanhemmat olivat konrehtori Alexander Moritz Karl Hornborg ja Wendla Johanna Lagus. Hän pääsi ylioppilaaksi 1869 Porvoon lukiosta ja suoritti Helsingin yliopistossa ylemmän oikeustutkinnon 1875. Hornborg sai varatuomarin arvon 1879.
Hornborg oli vankeinhoitohallituksen sihteerinä 1881–1886, prokuraattorintoimituskunnassa aktuaarina 1886–1890 ja sihteerinä 1890–1892, prokuraattorinapulaisena 1892–1901 ja Suomen senaatin oikeusosastolla senaattorina 1901–1902. Hän sai valtioneuvoksen arvon 1896.
Hornborg oli naimisissa 1882–1929 Bertha Karolina Magdalena Granfeltin (k. 1929) kanssa.
Koripallon naisten Euroopan-mestaruuskilpailut 1997
Vuoden 1997 koripallon naisten Euroopan-mestaruuskilpailut pelattiin Unkarissa 6.–15. kesäkuuta. Kisoihin osallistui 12 maata. Mestaruuden voitti historian ensimmäistä kertaa Liettua, hopeaa saavutti Slovakia ja pronssia Saksa. Turnauksen korikuningatar oli Ukrainan Marina Tkatšenko.
Koripallon naisten Euroopan-mestaruuskilpailut 1995
Vuoden 1995 koripallon naisten Euroopan-mestaruuskilpailut pelattiin Tšekissä 8.–18. kesäkuuta. Kisoihin osallistui 14 maata. Mestaruuden voitti historian ensimmäistä kertaa Ukraina, hopeaa saavutti Italia ja pronssia Venäjä. Turnauksen korikuningatar oli Unkarin Judith Balogh.
CST-100 Starliner
CST-100 Starliner (Crew Space Transportation) on kehitteillä oleva Boeingin valmistama miehitetty kapselityyppinen avaruusalus. Se kuuluu Nasan Commercial Crew Development (CCDev) -ohjelmaan.
Testilennot on tarkoitus aloittaa 2017. Alus on tarkoitus laukaista miehitettyihin lentoihin hyväksytyllä Atlas V -raketilla Cape Canaveral Air Force Stationista. Testilentojen jälkeen alusta on tarkoitus käyttää ISS:n miehistön vaihtamiseen.
Koripallon naisten Euroopan-mestaruuskilpailut 1993
Vuoden 1993 koripallon naisten Euroopan-mestaruuskilpailut pelattiin Italiassa 8.–13. kesäkuuta. Kisoihin osallistui kahdeksan maata. Mestaruuden voitti historian ensimmäistä kertaa Espanja, hopeaa saavutti Ranska ja pronssia Slovakia. Turnauksen korikuningatar oli Unkarin Zsuzsanna Boksay.
Koripallon naisten Euroopan-mestaruuskilpailut 1991
Vuoden 1991 koripallon naisten Euroopan-mestaruuskilpailut pelattiin Israelissa 12.–17. kesäkuuta. Kisoihin osallistui kahdeksan maata. Mestaruuden voitti 17. kertaa peräkkäin ja yhteensä 21. kertaa Neuvostoliitto, jolle mestaruus oli myös maan viimeinen sen hajottua myöhemmin samana vuonna. Hopeaa saavutti Jugoslavia ja pronssia Unkari. Turnauksen korikuningatar oli Jugoslavian Razija Mujanović.
Koripallon naisten Euroopan-mestaruuskilpailut 1989
Vuoden 1989 koripallon naisten Euroopan-mestaruuskilpailut pelattiin Bulgariassa 13.–18. kesäkuuta. Kisoihin osallistui kahdeksan maata. Mestaruuden voitti 20. kerran Neuvostoliitto, hopeaa saavutti Tšekkoslovakia ja pronssia Bulgaria. Turnauksen korikuningatar oli Jugoslavian Danira Bilić.
Väinö Kivi
Väinö Kivi (13. marraskuuta 1876 Huittinen – 24. lokakuuta 1954 Helsinki) oli suomalainen juristi ja kansanedustaja.
Kiven vanhemmat olivat rusthollari Oskar Kivi ja Amanda Ulriika Kankaanpää. Hän pääsi ylioppilaaksi 1896 Porin lyseosta ja suoritti Helsingin yliopistossa ylemmän oikeustutkinnon ja ylemmän hallintotutkinnon 1899 sekä valmistui lakitieteen kandidaatiksi 1909. Kivi sai varatuomarin arvon 1902.
Kivi oli Turun hovioikeudessa kanslistina 1904–1906 ja notaarina 1906–1912. Hän oli Suomen senaatin oikeusasiaintoimituskunnan esittelijäsihteerinä 1912–1915 sekä prokuraattorinapulaisena ja vt. prokuraattorina 1915–1917. Hän sai valtioneuvoksen arvonimen vuonna 1916.
Kivi toimi sitten liikemiehenä 1917–1954 ja hän oli myös maanviljelijänä Huittisissa 1898–1936. Kivi omisti isänsä jälkeen Kivirannan kartanon Huittisissa 1901–1954.
Kivi oli kokoomuksen kansanedustajana 1929–1930 edustaen Uudenmaan läänin vaalipiiriä. Hän oli presidentin valitsijamiehenä vuoden 1931 presidentinvaaleissa. Kivi oli Huittisten kunnanvaltuuston puheenjohtajana ja 1929 Helsingin kaupunginvaltuutettuna. Kivi oli Keskinäisen vakuutusyhtiö Tarmon johtokunnan ja hallintoneuvoston puheenjohtajana, Kajaani Oy:n johtokunnan puheenjohtajana ja Oulu Oy:n hallintoneuvoston puheenjohtajana.
Kivi oli naimisissa vuodesta 1901 Laina Maria Lindstedtin kanssa.
Li Lingwei (keihäänheittäjä)
Li Lingwei (, s. 26. tammikuuta 1989 Binzhou, Shandong) on kiinalainen keihäänheittäjä. Li saavutti MM-hopeaa Lontoossa 9. elokuuta 2017 henkilökohtaisella ennätyksellään 66,25 metriä. Hän on voittanut Aasian-mestaruuden vuosina 2013 ja 2017.
Li sijoittui kahdeksanneksi alle 20-vuotiaiden maailmanmestaruuskilpailuissa 2006 tuloksella 54,26. Kaksi vuotta myöhemmin pidetyissä alle 20-vuotiaiden MM-kilpailuissa hän saavutti hopeaa 59,25 metrin heitolla. Hän voitti samana vuonna alle 20-vuotiaiden Aasian-mestaruuden. Li oli hopealla myös Kantonissa järjestetyissä Aasian-mestaruuskilpailuissa 2009 tuloksella 55,13. Aasian kisoissa 2010 hän puolestaan saavutti pronssia. Tuolloin hänen paras heittonsa kantoi 57,51 metriä.
Vuonna 2012 Li osallistui Lontoon olympialaisiin. Siellä hän heitti karsinnassa parhaalla heitollaan 56,50 metriä eikä selviytynyt loppukilpailuun. Seuraavan vuoden Aasian-mestaruuskilpailuissa Punessa Li voitti kultaa tuloksella 60,65. Yleisurheilun MM-kilpailuissa 2013 hän selviytyi karsinnasta finaaliin 61,51 metrin heitolla. Loppukilpailussa Li sijoittui kahdeksanneksi tuloksella 61,30. Vuoden 2014 Aasian kisoissa hän ylsi hopealle tuloksella 61,43. Pekingin MM-kilpailuissa 2015 hän oli viides tuloksella 64,10.
Li karsiutui Rio de Janeiron olympialaisten 2016 loppukilpailusta. Hän voitti Aasian-mestaruuden Bhubaneswarissa 2017 tuloksella 63,06. Saman vuoden Lontoon MM-kilpailuissa hän saavutti hopeaa kolmannella kierroksella heittämällään ennätyksellään 66,25.
Li Lingwei
Li Lingwei on seuraavien henkilöiden nimi:
Born to Run (kappale)
Born to Run on amerikkalaisen laulaja-lauluntekijä Bruce Springsteenin kappale hänen samannimiseltä" Born to Run" -albumiltaan. Kappaleen on tehnyt Bruce Springsteen ja sen ovat tuottaneet Springsteen ja Mike Appel. Kappale on muun muassa päässyt sijalle 21 "Rolling Stones" -lehden 500 Greatest Songs of All Time -listalla.
Kappale on tehty New Jerseyssä vuonna 1974 ja se oli Bruce Springsteenin viimeinen yritys tulla menestyksekkääksi. Edellisenä vuonna Springsteen oli julkaissut kaksi albumia, jotka saivat kriittistä suosiota mutta vähän kaupallista menestystä.
Kappale on kirjoitettu ensimmäisessä persoonassa ja se on rakkauskirje tytölle nimeltä Wendy. Springsteen kertoo vuoden 1996 kirjassaan "Songs", että kappaleen alku oltiin tehty kitaralla alkuriffin ympärille ja kappaleen tekeminen viimeisteltiin pianolla, soitimella jolla suurin osa albumista sävellettiin.
Kappaleen levyttämisessä Springsteen sai hänen tunnetun maineensa perfektionistina, käyttäen yhtätoista kitararaitaa, jotta saisi kappaleen kuulostamaan juuri oikealta. Kappale levytettiin 914 Sound Studiosilla, New Yorkin Blauveltissa.
Julkaistaessa elokuussa 1975, kappaleesta ja albumista tuli vertaansa vailla oleva menestys Springsteenille lennättäen hänet kuuluisuuteen.
"Born to Run" oli Springsteenin ensimmäinen maailmanlaajuinen singlejulkaisu, siitä huolimatta se saavutti vain pientä ensimenestystä Yhdysvaltojen ulkopuolella.
Yhdysvalloissa single sai laajaa soittoaikaa progressiivisen- ja aikuisrockin radioasemilla ja se oli top 40 hitti, yltäen sijalle 23 "Billboard" Hot 100 -listalla.
Teen Top
Teen Top (kor.틴탑) on eteläkorealainen poikabändi, johon kuuluu viisi jäsentä. Bändi debytoi TOP Median alaisuudessa 10. Heinäkuuta 2010 kappaleellaan "Clap" julkaisten samalla debyyttialbuminsa "Come into the World," jonka jälkeen he ovat julkaisseet yksitoista muuta albumia Koreassa. Alkuvaiheessa, ennen virallista fan club nimeä, bändi kutsui fanejaan "Andromeda" nimellä, mutta myöhemmin fanien virallinen nimi vaihtui "Angel"iksi ja virallinen faniryhmän väri on laventeli.
Ricky ja Niel olivat kummatkin lapsinäyttelijöitä. Niel debytoi musikaalissa "Please", missä hän esitti nuorempaa versiota Joo Wonin roolista. Ricky debytoi Seo Taijin musiikkivideolla "Human Dream" ja myöhemmin esitti nuorempaa versiota Song Seung-heonin hahmosta "Love Song"issa. Neljä Teen Topin jäsentä (Changjo, Niel, C.A.P ja L.Joe) osallistuivat avoimeen Lotte World koe-esiintymiseen, josta heidät valittiin TOP Median alaisuuteen harjoittelemaan. Chunji ja Ricky valittiin bändiin yksityisten koe-esiintymisten kautta. L.Joe osallistui kahdesti koe-esiintymiseen, ennen kuin hänet valittiin harjoittelemaan muiden mukaan TOP Median alaisuuteen.
Hungry Heart (kappale)
Hungry Heart on amerikkalaisen laulaja-lauluntekijä Bruce Springsteenin tekemä ja esittämä kappale hänen viidenneltä studioalbumilta, "The River". Kappale julkaistiin albumin ensimmäisenä singlenä vuonna 1980 ja siitä tuli Springsteenin ensimmäinen iso hitti "Billboard" Hot 100 -listalla.
Kun Springsteen tapasi Joey Ramonen New Jerseyn Asbury Parkissa, Ramone pyysi Springsteeniä tekemään kappaleen The Ramonesille. Springsteen sävelsi kappaleen "Hungry Heart" sinä iltana, mutta päätti pitää sen itsellään tuottajansa ja managerinsa, Jon Landaun neuvosta. Aiemmin, tarttuvat Springsteenin kappaleet, kuten "Blinded by the Light", "Because the Night" ja "Fire" oltiin annettu muualle ja niistä oli tullut hittejä toisille, eikä Landau halunnut trendin jatkuvan.
"Hungry Heart" ylsi sijalle 5 "Billboard" Hot 100 listalla ja oli hänen suurin hittinsä, kunnes "Dancing in the Dark" ylsi sijalle 2 vuonna 1984.
"Hungry Heart" on ollut monien elokuvien soundtrackissa vuosien varrella, kuten elokuvissa "Kvish L'Lo Motzah" (israelilainen elokuva), "Risky Business", "Peter's Friends", "The Wedding Singer", "The Perfect Storm", "Warm Bodies".
Single ei ollut hitti Isossa-Britanniassa. Kun se julkaistiin ensimmäisen kerran, se ylsi vain sijalle 44 UK Singles Chartsilla. Se pärjäsi paremmin, kun se julkaistiin uudelleen yhdessä hänen "Greatest Hits" -albuminsa kanssa. Tällä kertaa se ylsi sijalle 28.
Kappaleen ovat levyttäneet myös: Rod Stewart, Jesse Malin, Minnie Driver, Mike Love, Aidan Moffat, Paul Young, Smokie, Lucy Wainwright Roche, Paul Baribeau, Ginger Alford, Sexton Blake, The School, The Chuck Norris Experiment ja Juanes.
FC Barcelona C
FC Barcelona C oli FC Barcelonan C-joukkue vuoteen 2007 asti, jolloin se lopetettiin. Nykyään Barcelonalla ei ole C-joukkuetta vaan Barcelona B:tä alempi joukkue on seuran U-19 ryhmä, FC Barcelona Juvenil A.FC Barcelona C lakkautettiin kauden 2006-2007 jälkeen.
Sergio García on Barça C:n kaikkien aikojen eniten maaleja tehnyt pelaaja. Hän teki 22 ottelussa 11 maalia.
Pedro Rodríguez pelasi C:ssä 70 ottelua ja teki 10 maalia. Hän on C:n toiseksi eniten maaleja tehnyt pelaaja.
Lionel Messi pelasi Barcelona C:ssä vain vähän aikaa sillä hän pääsi jo nuorena edustukseen. Messi pelasi C:n paidassa 10 ottelua ja teki huimat 5 maalia.
Víctor Valdés on Barça C:n menestynein maalivahti. Hän pelasi C:ssä vain yhdellä kaudella pelaten 16 ottelua.
Javi Moreno pelasi C:ssä 19 ottelua ja teki niissä 9 maalia.
Ulrik
Ulrik on miehen etunimi. Tässä muodossa nimi esiintyy pääasiassa Skandinavian maissa; nimen saksalainen muoto on Ulrich. Nimen muinais­germaaninen alku­muoto on ollut "Odalric", ja se on yhdistetty perintöä tarkoittavasta sanasta "odal" ja valtaa tarkoittavasta sanasta "ric". Nimen naispuolisia vastineita ovat Ulrika ja Ulrike.
Suomessa nimi Ulrik on Väestö­rekisteri­keskuksen tietojen mukaan annettu vuoden 2009 loppuun mennessä 208 henkilölle. Ulrikin nimipäivä on suomen­ruotsalaisen kalenterin mukaan 4. heinäkuuta.Ulrich on myös seuraavien henkilöiden sukunimi:
Kloogan keskitysleiri
Kloogan keskitysleiri oli Viron Kloogassa natsimiehityksen aikana toiminut työleiri, joka päättyi noin 2 000 juutalaisen murhaan 19. syyskuuta 1944.
Kloogan keskitysleiri perustettiin jo vuonna 1942, mutta se otettiin laajempaan käyttöön keskitysleirinä vasta elo–syyskuussa 1943. Leiri oli Tallinnan–Paldiski -rautatien eteläpuolella. Se oli noin 1,279 neliömetriä ja sen ympärillä oli noin 2,5 metriä korkea piikkilanka-aita. Vuonna 1943 sinne siirrettiin Kaunasin ja Vilnan ghetoista Liettuasta sekä Salaspilsin ghetosta, Latviasta, tuotuja juutalaisia. Lisäksi tuotiin pieni määrä Virosta, Venäjältä ja Romaniasta. Vankeja oli leirillä noin 2 000–3 000. Leiri perustettiin Vaivaran keskitysleirin alaisuuteen. He työskentelivät Kloogan seudun teollisuuslaitoksissa, muun muassa puusepänverstailla ja betonitehtailla.
Kun sinne 29. syyskuuta 1943 tuotiin ensimmäiset 750 juutalaista oli siellä jo ennestään 650 juutalaista; 600 naista ja 50 miestä. Siellä oli sitä ennen ollut noin sata neuvostoliittolaista sotavankia.
Neuvostoliiton joukkojen hyökätessä Viron alueelle elokuussa 1944 osa vangeista siirrettiin Puolaan. Syyskuun 17. päivänä 1944 leiri määrättiin tyhjennettäväksi. Syyskuun 19. päivänä ammuttiin jäljelle jääneet noin 2000 leiriläistä ammuttiin ja osa poltettiin ennen leirin johdon pakenemista Saksaan. 80 vankia pelastui piilottelemalla lähialueella.
Keskitysleirialueella, Klooga-Aedlinnan rautatieseisakkeen pohjoispuolella, on useita keskitysleirin muistomerkkejä. Neuvosto-Viron aikana, vuonna 1951, pystytettiin hautakivi leiriltä löydettyjen vainajien hautapaikalle. Vuonna 1994 Viron ja Israelin valtioiden edustajat paljastivat muistomerkin juutalaisuhrien muistoksi.
Baraka (elokuva)
Baraka on yhdysvaltalainen poeettinen dokumenttielokuva vuodelta 1992. Sen ovat käsikirjoittaneet Constantine ja Geneviève Nicholas ja ohjannut ja kuvannut Ron Fricke. Ei-narratiivinen, näyttäviin kuviin ja musiikkiin perustuva elokuva muistuttaa tyyliltään Godfrey Reggion elokuvaa "Koyaanisqatsi" (1982), jonka teossa Fricke oli kymmenen vuotta aiemmin mukana pääkuvaajana, käsikirjoittajana ja leikkaajana.
Yksi molempien elokuvien suosima tekniikka on tapahtumien nopeuttaminen ajastetulla kuvauksella. "Baraka" oli myös ensimmäinen elokuva 20 vuoteen, jonka kuvauksessa hyödynnettiin 70 millimetrin filmiä käyttävää Todd-AO-­tekniikkaa. Se oli myös ensimmäinen filmille kuvattu elokuva, joka digitalisoitiin ja restauroitiin Blu-ray-­julkaisua varten erikois­teräväpiirto­tekniikalla (Full Ultra HD, FUHD).
"Baraka" koostuu eri puolilla maailmaa kuvatuista otoksista erilaisista uskonnollisista rituaaleista ja seremonioista, luonnosta ja luonnonvarojen liikakäytöstä, kaupungistumisesta, työnteosta ja muusta inhimillisestä toiminnasta. Elokuvakriitikko Roger Ebert kuvaa "Barakaa" toisaalta 96-minuuttiseksi matka­kertomukseksi, toisaalta koko Maa-planeettaa pohtivaksi meditaatioksi.
Elokuvan viisihenkinen kuvausryhmä vieraili 13 kuukauden aikana 152 kuvauskohteessa 24 maassa: Argentiinassa, Australiassa, Brasiliassa, Kambodžassa, Kiinassa, Ecuadorissa, Egyptissä, Ranskassa, Hongkongissa, Intiassa, Indonesiassa, Iranissa, Israelissa, Italiassa, Japanissa, Keniassa, Kuwaitissa, Nepalissa, Puolassa, Saudi-Arabiassa, Tansaniassa, Thaimaassa, Turkissa ja Yhdysvalloissa.
Elokuva voitti Fipresci-palkinnon Montrealin maailmanelokuvafestivaaleilla 1992.
Peña
Peña on muun muassa seuraavien henkilöiden sukunimi:
Fabiana Luperini
Fabiana Luperini (s. 14. tammikuuta 1974 Pontedera, Toscana) on italialainen maantiepyöräilijä, joka kilpaili ammattilaisena vuosina 1997–2014.
Luperini voitti Giro d'Italia Femminile -kilpailun viisi kertaa: 1995, 1996, 1997, 1998 ja 2008. "Naisten Ranskan ympäriajoksi" kutsutun Grande Boucle -kilpailun hän voitti 1995, 1996 ja 1997. La Flèche Wallonne -kilpailun hän voitti kolme kertaa ja maantieajon Italian-mestaruuden neljästi.
Lähteet: Cycling Archives
Valentin Gummerus
Valentin Gummerus (29. huhtikuuta 1852 Kannus – 2. lokakuuta 1919 Helsinki) oli suomalainen senaattori, valtiopäivämies ja kihlakunnantuomari.
Gummeruksen vanhemmat olivat Säämingin kirkkoherra, rovasti Alexander Jakob Gummerus (1807–1891) ja Emilia Nordling. Hän pääsi ylioppilaaksi 1869 Helsingin normaalikoulusta ja suoritti Helsingin yliopistossa tuomarintutkinnon 1875 sekä valmistui filosofian kandidaatiksi 1883 ja molempien oikeuksien kandidaatiksi 1886. Gummerus sai varatuomarin arvon 1878.
Gummerus oli oikeusneuvosmiehenä Käkisalmessa 1882–1886, vankeinhoitohallituksen sihteerinä 1886, Suomen senaatin oikeusosaston kanslistina 1887–1891, Hauhon tuomiokunnan tuomarina 1891–1893, lainvalmistelukunnan nuorempana jäsenenä 1893–1899, Tyrvään tuomiokunnan tuomarina 1901 ja senaatin oikeusosastolla senaattorina 1901–1902.
Gummerus oli mukana säätyvaltiopäivillä porvarissäädyn edustajana 1888 ja 1891.
Valentin Gummerus oli naimisissa 1876–1908 Alma Adèle Lönnrothin (k. 1908) kanssa. Lehtori ja kirjankustantaja Karl Jacob Gummerus oli Valentin Gummeruksen vanhempi veli, rovasti ja valtiopäivämies Julius Immanuel Gummerus nuorempi veli.
George Corral
George Ulises Corral Ang (18. heinäkuuta 1990, Ecatepec) on meksikolainen jalkapalloilija. Corral edustaa Santiago de Querétaro kaupungista tulevaa Querétaro FC:tä. Hän on pelipaikaltaan puolustaja.
Corral aloitti ammattilaisuransa vuonna 2007 Socio Águilassa, joka on Club Américan reservijoukkue. Hän pelasi Socio Águilassa 20 ottelua tehden niissä yhden maalin. 8. helmikuuta 2009 hän pelasi ensimmäisen ottelunsa Club Américan riveissä. Club Américassa Corral pelasi 12 ottelua. Kaudelle 2012-13 hän siirtyi lainalle Chiapas FC:hen, jossa pelasi 49 ottelua. Palattuaan lainalta Chiapasista, hänet myytiin heinäkuussa 2013 Querétaro FC:hen, jossa on pelannut 69 ottelua.
Corral pelasi ensimmäisen ottelunsa Meksikon maajoukkueessa 15. huhtikuuta 2015 ystävyysottelussa Yhdysvaltoja vastaan. Hän oli mukana Meksikon maajoukkueessa myös vuoden 2015 Copa Américassa, mutta ei pelannut turnauksessa yhtään ottelua. Hän on pelannut kolme maaottelua tekemättä niissä yhtään maalia.
Annu Rani
Annu Rani (s. 29. elokuuta 1992 Meerut) on intialainen keihäänheittäjä. Ranin henkilökohtainen ennätys on Patialassa 4. kesäkuuta 2017 heitetty 61,86 metriä. Se on myös Intian ennätys naisten keihäänheitossa.
Punessa käydyissä yleisurheilun Aasian-mestaruuskilpailuissa 2013 Rani oli seitsemäs tuloksella 52,29. Kansainyhteisön kisoissa 2014 hän sijoittui kahdeksanneksi heitettyään parhaalla heitollaan 56,37 metriä. Samana vuonna Incheonissa järjestetyissä Aasian kisoissa Rani saavutti pronssia maansa silloisella ennätystuloksella 59,53. Wuhanissa pidetyissä Aasian-mestaruuskilpailuissa 2015 hän oli viides 51,26 metrin heitolla.
Rani saavutti pronssia Bhubaneswarin Aasian-mestaruuskilpailuissa 2017 tuloksella 57,32. Hän karsiutui loppukilpailusta Lontoon MM-kilpailuissa 2017.
Niileksen voimalaitos
Niileksen voimalaitos eli Pitkämö II sijaitsee Kurikassa Jalasjoesta erkanevan kanavan päässä, josta se laskee Pitkämön tekojärveen. Sen putouskorkeus on 12,5 metriä ja teho 1 MW. Fortum myi voimalan 2012 Koskienergialle